### 20.    Beslutning af cykelstiplan og prioritering af strækninger

**Åbent**

Sagsnr.: 326-2015-32189       J.nr.: 05.00.05           Dokumentnr.:
326-2016-425378

**Sagstype**

Beslutning.

**Resume og sagens baggrund**

I budgetaftalen for 2015-2018 er det aftalt, at der skal
udarbejdes en plan for udbygning af cykelstinettet i Kalundborg Kommune og
beskrivelse af fem prioriterede stiprojekter. Den foreliggende plan er
udarbejdet på baggrund af borgerhenvendelser, forslag fra workshop med interessenter,
input fra skolerne samt ønsker fra Teknik- og Miljøudvalget.

**Indstillinger**

Direktøren indstiller, at forslaget til cykelstiplan, rutekort
og udvælgelsen af de fem prioriterede strækninger vedtages endeligt.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

I forbindelse med budgetaftalen for 2015-2018 blev det
aftalt, at der skal udarbejdes en plan for udbygning af cykelstinettet i
Kalundborg Kommune, samt en prioritering af 5 projekter, der skal beskrives
nærmere i forhold til anlæg og økonomi.

*Cykelstiplan*

Der foreligger nu et endeligt forslag til en cykelstiplan, hvis
mål er at sammenbinde og udbygge det eksisterende net af cykelstier, så det
betjener trafikale mål som skoler, institutioner, centerområder, arbejdspladser
samt fritidsaktiviteter sikkert og trygt.

Sammen med cykelstiplanen er der udarbejdet et oplæg til
formulering af en Cykelpolitik for Kalundborg Kommune (se dagsordenspunkt
Cykelpolitik). Baggrund og mål for cykelstiplanen er beskrevet i teksten i
Cykelpolitikkens fokusområde 4+5, således at Cykelpolitikken selvstændigt kan
anvendes som overblik og borgerrettet dokument.

I udarbejdelsen af cykelstiplanen er der taget udgangspunkt
i en række eksisterende planer for kommunen, herunder blandt andet Kommuneplan
2013, De grønne planer for Kalundborg By, Høng og Svebølle, Handlingsplanerne
for 2011 – 2015 samt trafiksikkerhedsplanen fra 2009, borgerhenvendelser,
forslag fra workshop med interessenter, input fra skolerne samt ønsker fra
Teknik- og Miljøudvalget.

Cykelstiplanen består af udpegning af et hovedstinet og et
forslag til prioritering. Hovedstinettet viser eksisterende og ønskede nye stier.
Desuden vises et groft bud på, hvordan hovedstierne kan suppleres med et
rekreativt stinet.

Elna Nørgaard
er dannet ud fra følgende mål i prioriteret rækkefølge:

· At give sikre stiforbindelser til skoler (kommunale og private
skoler, gymnasier, VUC og HF) og idrætsanlæg.

· At give sikre pendlerforbindelser til større arbejdspladser.

· At forbedre adgange til bykerner og stationer herunder også den
nye Station East.

· At forbinde [adresse] og de fire øvrige centerbyer (Høng,
Gørlev, Svebølle og Ubby-Jerslev).

· At forbinde Kalundborg Kommune med de omkringliggende kommuner.

I forslaget til hovedstinet er der ikke taget stilling til
endelig linjeføring eller konkret udformning af de ønskede stiforbindelser og
eventuelle sikre krydsningspunkter.

*Prioritering*

Alle strækninger i hovedstinettet er registreret med hensyn
til, om der i dag er cykelsti, kantbaner eller ingen faciliteter. Herefter er
det vurderet, om forholdene er tilstrækkelige. Alle strækninger, hvor der
ønskes etablering af bedre cykelfaciliteter, er dernæst vægtet ud fra målene i cykelstiplanen.
Dette ses detaljeret i bilag 1. Alle strækninger med 8-11 point er angivet i
cykelstiplanen med foreslået prioriteringsrækkefølge.

De højest prioriterede stier er et godt bud på, hvor
anlægsinvesteringen vil give størst effekt for flest cyklister. De 5 højest
prioriterede stier vil blive nærmere beskrevet og/eller projekteret på et
niveau, så de er egnede som ansøgningsmateriale i forbindelse med eventuelle centrale
cykelstipuljer, eller indstilling til det kommunale anlægsbudget.

De øvrige stier vil fortsat indgå i visionen for det
fremtidige stinet og etableres efterhånden, som der bliver mulighed for det. Eventuelle
puljer har ofte et specifikt fokus - eksempelvis 'supercykelstier' eller
'landdistriktsudvikling'. Det kan bevirke, at der må forsøges ansøgt på andre
stier end de 5 prioriterede stier. Det skal bemærkes, at der ikke i øjeblikket
er udmeldt centrale cykelstipuljer.

Det skal bemærkes, at de prioriterede stier primært ligger i
bymidter og ved skoler, hvor der er størst potentiale for at øge cyklismen. I
prioriteringen er der som udgangspunkt ikke fokuseret på understøttelse aktive
lokalsamfund og forbindelser til kollektiv transport. Ligeledes er der ikke i
prioritereingen fokuseret på områder, hvor man ikke cykler i dag, fordi det for
eksempel opleves for farligt.

**Økonomiske konsekvenser**

Kommunalbestyrelsen vedtog den 26. august 2015 at give en
anlægsbevilling på i alt 500.000 kr. til udarbejdelse af en plan for udbygning
af cykelstinettet og beskrivelse af fem prioriterede stiprojekter.
Anlægsbevillingen er overført til budget 2016.

**Teknik- og Miljøudvalgets møde
den 10. januar 2017:**

Anbefales. Udvalget (V og O) indstiller, at følgende fem
stiprojekter prioriteres til yderligere bearbejdning i forhold til eventuelle
puljeansøgninger: Kalundborg-Røsnæs (1), Drøsselbjerg-Kirke Helsinge (73A),
Ubby-Rute 22 (42, 43 og 44), Føllenslev-Havnsø (55, 56 og 57) og René Skov
Herbert Steffensen (11, 19 og 20).

André Paulsen (Ø) stemte for administrationens
indstilling.

**Økonomiudvalgets møde den 18.
januar 2017:**

Rita Schultz til Kommunalbestyrelsen.

**Bilag**

|  |  |
| --- | --- |
| [adresse] 326-2016-442139 |
| Cykelstiplan - Bilag 1 | 326-2016-445475 |
| Bilag 2 Strækninger indstillet af TMU 3 | 326-2017-13453 |